Ghid de utilizare Cyber-shot
Imprimare
Prima pagină > Măsuri de siguranţă / Despre acest aparat foto > Măsuri de siguranţă > Adaptor c.a.

## Adaptor c.a.

- Adaptorul de c.a. livrat este conceput special pentru acest aparat foto. Nu conectaţi la alte dispozitive electronice. Aceasta poate cauza funcţionarea defectuoasă. De asemenea, utilizaţi un adaptor de c.a. Sony original.

- Atunci când ledul Pornire/Oprire/Încărcare al aparatului foto clipeşte în timpul încărcării, scoateţi acumulatorii lăsaţi la încărcat şi introduceţi-i din nou în aparatul foto, în modul corect. Atunci când ledul Pornire/Oprire/Încărcare clipeşte din nou, este posibil să fi apărut o eroare a bateriei sau să fi introdus acumulatori de alt tip decât cel specificat. Verificaţi dacă acumulatorii sunt de tipul specificat. Dacă da, scoateţi acumulatorii, înlocuiţi-i cu unii noi sau cu alţi acumulatori şi verificaţi dacă acumulatorii se încarcă corect. Dacă acumulatorul se încarcă corect, este posibil să fi apărut o eroare a bateriei.

- Dacă ledul Pornire/Oprire/Încărcare nu se aprinde chiar dacă adaptorul c.a. este conectat la aparatul foto şi la priza de perete, aceasta indică faptul că încărcarea a fost oprită temporar sau este în aşteptare. Încărcarea se opreşte şi intră automat în aşteptare când temperatura depăşeşte temperatura de funcţionare recomandată. Când temperatura revine în intervalul corespunzător, încărcarea se reia şi ledul Pornire/Oprire/Încărcare se aprinde din nou. Vă recomandăm să încărcaţi acumulatorii la o temperatură exterioară între 10 °C şi 30 °C.

- Utilizând adaptorul c.a. livrat, puteţi încărca acumulator introdus în aparatul foto. În plus, este disponibilă şi alimentarea prin adaptorul de c.a. în modul redare. Cu toate acestea, în modul fotografiere, nu este disponibilă alimentarea prin adaptorul de c.a. Aveţi nevoie de un adaptor de c.a. AC-LS5 (se vinde separat) şi un cablu pentru terminale multifuncţionale VMC-MD3 (se vinde separat) pentru alimentare dintr-o priză de perete în timpul fotografierii.

Sus