Ghid de utilizare Cyber-shot
Imprimare
Prima pagină > Utilizarea opţiunilor de MENU (Fotografiere) > Opţiunile de MENU (Fotografiere) > Recunoaştere scenă

## Recunoaştere scenă

Mod Avansat
Aparatul foto detectează automat condiţiile de fotografiere şi realizează fotografia. La detectarea unei mişcări, sensibilitatea ISO creşte în funcţie de mişcare, pentru a reduce neclaritatea subiectului. Când aparatul foto este setat în modul Auto inteligent, puteţi selecta modul [Avansat] în care aparatul foto realizează automat două imagini.
În Recunoaştere scenă, poziţia pictogramei afişate pe ecran este diferită dacă aparatul foto recunoaşte o scenă sau o condiţie. Dacă aparatul foto recunoaşte o scenă, pictogramele şi ghidurile, cum ar fi (Portret), (Bebeluş), (Portret crepuscul), (Crepuscul), (Portret contrejour), (Contrejour), (Peisaj), (Macro), (Focalizare apropiată), (Reflector) sau (Lumină difuză), sunt afişate pe prima linie. Dacă aparatul foto recunoaşte o condiţie, pictogramele, cum ar fi (trepied) sau (mişcare), sunt afişate pe cea de-a doua linie. Aparatul foto poate recunoaşte şi scena şi condiţia sau numai una dintre ele.

1. (Mod REC) (Auto inteligent)

1. MENU (Recunoaştere scenă) modul dorit

| (Auto) | Atunci când aparatul foto recunoaşte scena, comută la setările optime şi realizează imaginea.
| (Avansat) | Atunci când aparatul foto recunoaşte scena, comută la setările optime. Când aparatul foto recunoaşte (Crepuscul), (Portret crepuscul), (Contrejour) sau (Portret contrejour), modifică automat imaginea şi realizează încă o imagine. La realizarea a 2 imagini consecutive, semnul + de pe pictograma devine verde. La realizarea a două cadre, cele două imagini sunt afişate una lângă cealaltă după fotografiere. Când se afişează [Reducere ochi închişi], sunt realizate automat 2 imagini şi este selectată automat imaginea în care subiectul are ochii deschişi. [Detalii]

Observaţii

- Funcţia Recunoaştere scenă nu funcţionează dacă fotografiaţi utilizând zoomul digital.

- (Portret), (Portret crepuscul) sau (Portret contrejour) nu sunt recunoscute în modul Focalizare urmărire.

- Setările disponibile ale bliţului sunt [Auto] şi [Dezactivat].

- Este posibil ca aceste scene să nu fie recunoscute, în funcţie de situaţie.

- Când utilizaţi (Trepied) şi (Crepuscul) în acelaşi timp, uneori nu poate fi recunoscut într-un mediu în care vibraţiile sunt transferate la aparatul foto deşi este fixat pe trepied.

- Uneori timpul de expunere scurt poate cauza recunoaşterea unei scene ca (Trepied) şi (Crepuscul) în acelaşi timp. Ţineţi aparatul foto nemişcat în timpul fotografierii.

- Este posibil să nu puteţi seta anumite opţiuni de MENU, în funcţie de modul REC selectat. Pentru detalii, consultaţi secţiunea „Opţiuni de MENU indisponibile în anumite moduri REC”. [Detalii]

### Mod Avansat

În modul [Avansat], aparatul foto realizează două imagini consecutive cu setările diferite după cum urmează, când recunoaşte scenele (Crepuscul), (Portret crepuscul), (Contrejour) sau (Portret contrejour), care ar putea conduce la înceţoşare. Puteţi selecta imaginea preferată dintre cele două imagini realizate.

| Prima imagine* | A doua imagine
| Fotografiază în Sincronizare lentă | Fotografiază cu sensibilitate mărită şi reducerea instabilităţii
| Fotografiază în Sincronizare lentă, cu faţa luată ca reper de bliţul care se aprinde intermitent | Fotografiază cu sensibilitate mărită cu faţa luată ca reper şi reducerea instabilităţii
| Fotografiază în Sincronizare lentă | Fotografiază la viteze şi mai scăzute ale declanşatorului, fără a creşte sensibilitatea.
| Fotografiază cu bliţ | Fotografiază cu luminozitatea şi contrastul fundalului reglate
| Fotografiază cu faţa luată ca reper de bliţul care se aprinde intermitent | Fotografiază cu luminozitatea şi contrastul feţei şi cu fundalul reglate

* Când opţiunea [Bliţ] este setată la [Auto].
Ce este funcţia Reducere ochi închişi?
Când este setat la [Avansat], aparatul foto realizează două imagini consecutiv* când recunoaşte (Portret) sau (Bebeluş). Aparatul foto selectează, afişează şi înregistrează automat imaginea în care ochii nu sunt închişi. Dacă ochii sunt închişi în ambele imagini, se afişează mesajul „S-au detectat ochi închişi”.
* cu excepţia momentului când bliţul se aprinde intermitent/când timpul de expunere este mic.
Sus