Ghid de utilizare Cyber-shot
Imprimare
Prima pagină > Măsuri de siguranţă / Despre acest aparat foto > Măsuri de siguranţă > Măsuri de siguranţă

## Măsuri de siguranţă

Copie de siguranţă memorie internă şi card de memorie
Despre fişierele bază de date
Nu utilizaţi/depozitaţi aparatul foto în următoarele locuri
Transportarea aparatului foto
Temperaturile de funcţionare
Condensul datorat umezelii
Funcţii încorporate în acest aparat foto
Compatibilitatea datelor de imagine
Note despre redarea filmelor pe alte dispozitive
Observaţii despre ecran şi obiectiv

### Copie de siguranţă memorie internă şi card de memorie

Nu opriţi aparatul foto, scoateţi acumulatorul sau scoateţi cardul de memorie în timp ce ledul de acces este aprins. În caz contrar, datele din memoria internă sau cardul de memorie pot fi deteriorate. Nu uitaţi să creaţi o copie de siguranţă pentru a vă proteja datele.

### Despre fişierele bază de date

Când introduceţi un card de memorie fără fişier bază de date în aparatul foto şi îl porniţi, o parte din capacitatea cardului de memorie este utilizată pentru a crea automat un fişier bază de date. Poate dura o anumită perioadă de timp până la realizarea următoarei operaţiuni.

### Nu utilizaţi/depozitaţi aparatul foto în următoarele locuri

- Într-un loc foarte cald, rece sau umed
  În locuri precum o maşină parcată la soare, carcasa aparatului foto se poate deforma şi acest lucru poate provoca defecţiuni.

- În lumina directă a soarelui sau lângă un radiator
  Carcasa aparatului foto se poate decolora sau deforma şi acest lucru poate provoca defecţiuni.

- Într-un loc supus vibraţiilor puternice

- În apropierea unui câmp magnetic puternic

- În locuri unde există nisip sau praf (DSC-TX100 / TX100V)
  Nu lăsaţi nisipul sau praful să pătrundă în aparatul foto. Acest lucru poate determina defectarea aparatului foto şi, în unele cazuri, defecţiunile nu pot fi reparate.

### Transportarea aparatului foto

- Nu vă aşezaţi pe un scaun sau într-un alt loc cu aparatul foto ţinut în buzunarul de la spate al pantalonilor sau fustei, deoarece acest lucru poate provoca o funcţionare defectuoasă sau defectarea aparatului foto.

### Temperaturile de funcţionare

- Fotografierea în locuri foarte reci sau foarte calde, unde temperatura se situează în afara acestui interval, nu este recomandată. Aparatul dumneavoastră foto este proiectat să fie utilizat în următoarele condiţii de temperatură:

- DSC-TX10: între –10°C şi 40°C.

- DSC-TX100 / TX100V: între 0°C şi 40°C.

### Condensul datorat umezelii

- Dacă aparatul foto este adus direct dintr-un loc rece într-un loc cald, umezeala se poate condensa în interiorul sau la exteriorul aparatului foto. Această condensare a umezelii poate determina defectarea aparatului foto.

- În cazul apariţiei condensului, procedaţi după cum urmează:

- Scoateţi bateria şi cardul de memorie şi deschideţi capacul bateriei/cardului de memorie, apoi aşezaţi aparatul foto într-un spaţiu uscat pentru ca umezeala să se evaporeze. (DSC-TX10)

- Închideţi aparatul foto şi aşteptaţi aproximativ o oră, pentru ca umezeala să se evaporeze. (DSC-TX100 / TX100V)

Reţineţi că, dacă încercaţi să realizaţi fotografii cu urme de umezeală în interiorul obiectivului, nu veţi putea înregistra imagini clare.

### Funcţii încorporate în acest aparat foto

- Acest manual descrie fiecare funcţie a dispozitivelor compatibile/incompatibile cu funcţia GPS, dispozitivelor compatibile/incompatibile TransferJet, dispozitivelor compatibile TransferJet şi dispozitivelor compatibile 1080 60i şi 1080 50i.

- Pentru a verifica dacă aparatul foto este compatibil cu funcţia GPS, verificaţi numele modelului.

- GPS-dispozitiv compatibil: DSC-TX100V

- GPS-dispozitiv incompatibil: DSC-TX10 / TX100

- Pentru a verifica dacă aparatul foto este compatibil cu funcţia TransferJet şi dacă este un dispozitiv compatibil 1080 60i sau 1080 50i, verificaţi următoarele însemne pe partea de jos a aparatului foto.
  Dispozitiv compatibil TransferJet: (TransferJet)

- 1080 60i-dispozitiv compatibil: 60i

- 1080 50i-dispozitiv compatibil: 50i

- Când vă aflaţi într-un avion, funcţia TransferJet este dezactivată. În plus, respectaţi întotdeauna toate reglementările în vigoare în locul în care utilizaţi aparatul foto.

- Nu vizualizaţi imagini 3D realizate cu acest aparat foto pentru perioade lungi de timp pe monitoare incompatibile 3D.

- Când vizualizaţi imagini 3D realizate cu acest aparat foto pe monitoare incompatibile 3D, puteţi resimţi încordarea vederii, oboseală sau ameţeală. Pentru a preveni aceste simptome, vă recomandăm pauze regulate.
  Cu toate acestea, trebuie să stabiliţi dumneavoastră lungimea şi frecvenţa pauzelor, deoarece acestea depind de fiecare persoană în parte. Dacă resimţiţi orice timp de disconfort, opriţi vizualizarea imaginilor 3D până când vă simţiţi mai bine şi consultaţi un medic, dacă este necesar. De asemenea, consultaţi instrucţiunile de utilizare livrate cu dispozitivul conectat sau software-ul utilizat cu acest aparat foto.

Reţineţi că vederea copiilor este încă în stadiu de dezvoltare (mai ales vederea copiilor sub 6 ani). Consultaţi un pediatru sau un oftalmolog înainte de a lăsa copiii să vizualizeze imagini 3D şi asiguraţi-vă că urmează precauţiile de mai sus când vizualizează astfel de imagini.

### Compatibilitatea datelor de imagine

- Aparatul foto se conformează standardului universal DCF (Design rule for Camera File system) stabilit de JEITA (Japan Electronics and Information Technology Industries Association).

- Sony nu garantează că aparatul foto va reda imagini înregistrate sau editate cu alt echipament sau că alt echipament va reda imaginile înregistrate cu aparatul foto.

### Note despre redarea filmelor pe alte dispozitive

- Acest aparat foto utilizează MPEG-4 AVC/H.264 High Profile pentru înregistrare în format AVCHD. Filmele înregistrate în format AVCHD cu acest aparat foto nu pot fi redate pe următoarele dispozitive.

- Alte dispozitive compatibile cu formatul AVCHD care nu sunt compatibile cu High Profile

- Dispozitivele incompatibile cu formatul AVCHD

De asemenea, acest aparat foto utilizează MPEG-4 AVC/H.264 High Profile pentru înregistrare în format MP4. Din acest motiv, filmele înregistrate în format MP4 cu acest aparat foto nu pot fi redate pe alte dispozitive decât cele compatibile cu MPEG-4 AVC/H.264.

- Puteţi reda un disc cu calitate de înaltă definiţie (HD) a imaginii doar pe dispozitive de redare în format AVCHD. Un player sau un dispozitiv de înregistrare DVD nu poate reda un disc înregistrat la înaltă definiţie (HD), deoarece nu sunt compatibile cu formatul AVCHD. În plus, dacă introduceţi un disc de înaltă definiţie (HD) înregistrate în format AVCHD într-un player sau un dispozitiv de înregistrare DVD, este posibil să nu puteţi scoate discul.

### Observaţii despre ecran şi obiectiv

- Ecranul este fabricat cu o tehnologie de înaltă precizie, care asigură funcţionalitatea a peste 99,99% din pixeli. Cu toate acestea, pe ecran pot apărea nişte mici puncte de culoare neagră şi/sau luminoase (albe, roşii, albastre sau verzi). Aceste puncte sunt un rezultat normal al procesului de producţie şi nu afectează înregistrarea.

- Dacă picături de apă sau alte lichide stropesc sau udă ecranul, ştergeţi ecranul imediat cu o cârpă moale. Lăsând lichide pe ecran poate deteriora calitatea poate cauza o defecţiune. (DSC-TX100 / TX100V)

- Expunerea ecranului sau a obiectivului la lumina directă a soarelui pentru perioade lungi de timp poate provoca defecţiuni. Fiţi atent(ă) atunci când lăsaţi aparatul foto lângă o fereastră sau în aer liber.

- Nu apăsaţi pe ecran. Ecranul se poate decolora şi poate apărea o defecţiune.

- Imaginile pot să se deplaseze cu greutate pe ecran dacă temperatura ambiantă este scăzută. Acest lucru nu reprezintă o defecţiune.

- Aveţi grijă să nu loviţi şi să nu apăsaţi cu putere obiectivul.

Sus